Tan Chui Mui

Tan Chui Mui ( Chinese: 陳翠梅, pinyin: Chén Cuìméi, lahir 1978) ialah seorang pembikin filem, penerbit filem dan pengarah filem Malaysia.

 Latar belakang 
Tan dilahirkan di Sungai Ular, sebuah perkampungan nelayan kecil di Kuantan, Malaysia. Bapanya berasal dari Kinmen, Taiwan. Beliau menerima Ijazah Sarjana Muda Multimedia (Kepujian) dalam Filem dan Animasi pada tahun 2002 dari Universiti Multimedia, Malaysia.

 Kerjaya 

 Sebagai pembikin filem 
Wang Ge dari Time Out Beijing mengenal pasti Tan Chui Mui berada di barisan hadapan dalam gelombang baharu pembikin filem Malaysia yang menangani isu sosial. Pada tahun 2007, dia menerima Anugerah Harimau (Tiger Award) daripada Festival Filem Antarabangsa Rotterdam (International Film Festival Rotterdam) ke-36 dengan filem cetera Love Conquers All. Filem ini sebelum ini pernah memenangi Anugerah Arus Baru (New Currents Awards) dan Anugerah Fipresci (Fipresci Award) di Festival Filem Antarabangsa Pusan ke-11 (11th Pusan International Film Festival) pada tahun 2006. Pada tahun 2010, Year Without a Summer telah dipilih untuk Dana Pawagam Asia (Asian Cinema Fund), menerima pembiayaan untuk skrip dan pasca-penerbitan. Dia juga seorang pembuat filem pendek yang prolifik, yang telah memenangi anugerah dalam dua festival filem pendek, Festival Filem Pendek Oberhausen dan Festival Filem Pendek Clermont-Ferrand. Pada tahun 2008, dia mempunyai projek membikin filem pendek setiap bulan. Dia telah membuat 7 filem pendek, memanggilkan siri ini All My Failed Attempts (Semua Percubaan Saya Yang Gagal). Pada tahun 2010, beliau menjadi hakim untuk pertandingan filem pendek Malaysia Airlines.

 Pekerjaan lain 
Beliau telah terlibat secara aktif dalam industri filem bebas Malaysia, selain daripada pengarah, beliau telah bekerja sebagai penerbit, editor, penulis skrip, dan kadang-kadang sebagai seorang pelakon. Pada tahun 2004, dia menubuhkan Da Huang Pictures bersama Amir Muhammad, James Lee dan Liew Seng Tat.

 Pandangan politik 
Pada Disember 2023, bersama 50 pembikin filem lain, Tan Chui Mui menandatangani surat terbuka yang diterbitkan di Libération yang menuntut gencatan senjata dan menamatkan pembunuhan orang awam semasa pencerobohan Israel ke atas Semenanjung Gaza pada 2023, serta penubuhan koridor kemanusiaan ke Gaza untuk memberikan bantuan kemanusiaan, dan pembebasan tebusan.

 Filemografi 
tahun Tajuk Peranan Nota 2005 Chemman Chaalai Penerbit A Tree in Tanjung Malim Pengarah filem pendek 2006 Love Conquers All
| Pengarah
|
|-
| Company of Mushrooms| Pengarah
| filem pendek
|-
| South of South| Penerbit
| filem pendek
|-
| Apa Khabar Orang Kampung| Penerbit
|
|-
| Before We Fall in Love Again| Penerbit
|
|-
| 2010
| Year Without A Summer| Pengarah
|
|-
| 2020
| Sometime, Sometime| Penerbit dan pelakon
|
|-
| 2021
| Barbarian Invasion'' Penulis, Pengarah

 Rujukan 

 Pautan luar 


 Da Huang Pictures

Kategori:Orang Malaysia berketurunan Taiwan
Kategori:Orang Malaysia berketurunan Cina
Kategori:Orang Malaysia berketurunan Hokkien
Kategori:Orang hidup
Kategori:Kelahiran 1978
Kategori:Penerbit filem Malaysia
Kategori:Pengarah filem Malaysia
Kategori:Rencana yang mengandungi teks bahasa Cina